Oposison pidi ntervenson di Governu na queston, mas PAICV, partidu ki ta sustenta Governu, ta pensa ma exekutivu ka debi interferi na kel queston li y ma queston debe ser risolvidu na stancia di justisa.
Praia – 30 de Junho - Tarifa pratikadu pa companhia aéria di TACV a nível internu y pa Stadus Unidus di Amérika domina dibati parlamentar antis di ordi di dia dês sigunda-fera na Assembleia Nacional.
Oposison pidi ntervenson di Governu na queston, mas PAICV, partidu ki ta sustenta Governu, ta pensa ma exekutivu ka debi interferi na kel queston li y ma queston debe ser risolvidu na stancia di justisa.
Sigundu Criastiano Monteiro, diputadu di MPD eleitu pa církulu di Amérika y restu di mundu, imigrantes ka podi paga kustu di un pulítika di transporti aériu erradu y di un geston ka eficienti.
“Ti kuandu nu ta kontinua ta abri dificiencia di geston y di irresponsabilidade, dislexu frenti nos komunidadi. Kabu-verdianus kré visita nas sés terra na un presu justu y na kompanhia di Bandera”, fla diputadu.
Líder di bankada parlamentar di MPD, Fernando Elisio Freire, prosessu qui konfronta TACV y di Agencia di Aviason Civil (AAC), eh fla ma Governu ka debi fika di brasu kruzadu, mas sim, debi agi pa djobi un soluson.
“De nada ka bali teni um impresa públiku si Governu ka teni mo na geston, sobri rota y presu. Governu debi, hoje y gosi, assumi risponsabilidadi pa kaus ki sta na servisus di transportis aérius nês tempu li”, fla líder di bankada di MPD.
Pa Felisberto Vieira di PAICV processu qui nvolvi TACV y entidade reguladora tem si kaminhus pa anda dentu di quadru legal propi.
“Stadu só debi entra na avaliason di disison qui administrason di kompanhia toma nquantu assionista maioritáriu y na avaliason di disimpenhu di konsedju di administrason pa podi odja qui disison kê ta toma”, eh splika.
Pa sê ladu, António Monteiro di UCID, fla ma kaus podi kontisi na País quandU un entidade regulada ka ruspeta disison di reguladora e pidi governu ntervenson di governu y qui propi Primeru-ministru pa lidera processu.
Nós nu ka podi sata paga entidadi reguladora presu di oru pa sê disison ka lebadu en konta.Si kês entidade li ka sa serbi ntom nu ta popa kustu di kês entidade pamodi kel dinheru ta fazi falta pa kobri situason qui txeu família sa vivi”. eh fla
Sklarecimentu da Ministra di Sara Lopes
Sara Lopes, Ministra qui ta tutela sector di transporti, qui sa papiaba ku jiornalistas na semináriu sobri transportis marítims ki sa kontisi na capital di País, fla ma Governu ka ta bai nterfiri na presu di passagen pratikadus pa TACV na rota Praia-Providence.
Governanti konfirma mê recebi karta di konsedju di Administrason di TACV qui splika difikuladadis financerus ki transportador aéria nacional sa passa.
“Tem un karta di PCA di TACV mandadu pa Ministériu di Finansas e pa Mnistériu di Infra-estrutura ta mostra difikuldadis di TACV. Ka tem nihum ligason di kel karta li ku eventual suspenson di ligason pa Providence pa falta di kondison na aeroportu di Providence”, eh fla
Ocean Press
kea_Latn por_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn eng_Latn